|  |  |
| --- | --- |
| **ΓΕΡΟΛΥΜΑΤΕΙΟ ΚΛΗΡΟΔΟΤΗΜΑ**  **ΚΑΡΔΑΚΑΤΑ ΚΕΦΑΛΟΝΙΑΣ** |  |
| ΔΙΑΧΕΙΡΙΣΤΙΚΗ ΕΠΙΤΡΟΠΗ  Ταχ. Δ/νση : Τ. Θ. 012  Ταχ. Κώδικας: 28100 Αργοστόλι  Πληροφορίες: 6933310336  Email: [klirodotima.ioan.gerolimatos@gmail.com](mailto:klirodotima.ioan.gerolimatos@gmail.com) | Αριθμ.Πρωτ: 29  Ημερομηνία: 18/10/2015 |

**ΠΕΡΙΛΗΨΗ ΔΙΑΚΗΡΥΞΗΣ ΕΚΜΙΣΘΩΣΗΣ ΑΚΙΝΗΤΟΥ**

Η Διαχειριστική Επιτροπή του Γερολυμάτειου Κληροδοτήματος διακηρύσσει ότι προχωρά σε πλειοδοτικό διαγωνισμό για την εκμίσθωση διαμερίσματος που βρίσκεται στην οδό Τοσίτσα αρ.6, υπόγειο, έχει εμβαδόν 69,80 τ.μ. και αποτελείται από προθάλαμο, χωλ και τρία κύρια δωμάτια. Το ακίνητο προσφέρεται για κατοικία ή επαγγελματικό χώρο.

Τιμή έναρξης της πλειοδοσίας ορίζεται το ποσό των διακοσίων τριάντα ευρώ (230,00€) μηνιαίως. Η διάρκεια μίσθωσης προβλέπεται για τρία (3) χρόνια.

Η πλειοδοσία θα διενεργηθεί βάσει γραπτών προσφορών των υποψηφίων μισθωτών μετά από σχετική ανακοίνωση η οποία δημοσιοποιείται με ανάρτηση στην ιστοσελίδα του Υπουργείου Οικονομικών επί είκοσι (20) τουλάχιστον ημέρες. ([www.minfin.gr/Αποφάσεις και εγκύκλιοι/Υπ.Οικονομικών](http://www.minfin.gr/Αποφάσεις%20και%20εγκύκλιοι/Υπ.Οικονομικών)).

Οι προσφορές θα είναι γραπτές και θα υποβάλλονται ιδιοχείρως ή ταχυδρομικά στη διεύθυνση Δημήτρης Λουβερδής, Δικηγόρος, Μπουμπουλίνας 4 Αθήνα, ΤΚ 10682.

Για πληροφορίες οι ενδιαφερόμενοι θα μπορούν να απευθύνονται τις εργάσιμες ημέρες και ώρες στα τηλέφωνα 6972727633 (Αθήνα) και 6933310336 (Κεφαλονιά).

Κατά τα λοιπά ισχύουν οι όροι της σχετικής διακήρυξης.

Καρδακάτα 18/10/2015

Η Διαχειριστική Επιτροπή

|  |  |
| --- | --- |
| **ΓΕΡΟΛΥΜΑΤΕΙΟ ΚΛΗΡΟΔΟΤΗΜΑ**  **ΚΑΡΔΑΚΑΤΑ ΚΕΦΑΛΟΝΙΑΣ** |  |
| ΔΙΑΧΕΙΡΙΣΤΙΚΗ ΕΠΙΤΡΟΠΗ  Ταχ. Δ/νση : Τ. Θ. 012  Ταχ. Κώδικας: 28100 Αργοστόλι  Πληροφορίες: 6933310336  Email: [klirodotima.ioan.gerolimatos@gmail.com](mailto:klirodotima.ioan.gerolimatos@gmail.com) | Αριθμ.Πρωτ: 29  Ημερομηνία: 18/10/2015 |

**ΔΙΑΚΗΡΥΞΗ ΕΚΜΙΣΘΩΣΗΣ ΑΚΙΝΗΤΟΥ**

Το Κληροδότημα Ιωάννου Γερολυμάτου διακηρύσσει ότι, σύμφωνα με τις διατάξεις του άρθρου 24 του Νόμου 4182/2013, όπως τροποποιήθηκε με τον Ν.4223/2013 εκθέτει σε δημόσιο πλειοδοτικό διαγωνισμό διαμέρισμα που βρίσκεται στην Αθήνα, στην οδό Τοσίτσα 6, στο υπόγειο, εμβαδού 69,60 τ.μ. το οποίο αποτελείται από προθάλαμο, χωλ και τρία κύρια δωμάτια.

**Άρθρο 1ο**

Το διαμέρισμα διατίθεται για κατοικία ή γραφείο και απαγορεύεται η υπεκμίσθωσή του.

**Άρθρο 2ο**

Οι προσφορές, γραπτές και σφραγισμένες θα υποβάλλονται είτε αυτοπροσώπως είτε ταχυδρομικώς, στη Διεύθυνση: Μπουμπουλίνας αρ.4, Δημήτρης Λουβερδής, Δικηγόρος- υπεύθυνος Διαχειριστής Αθηνών. Πρέπει να αναγράφουν τα πλήρη στοιχεία του πλειοδότη, ονοματεπώνυμο, διεύθυνση, ιδιότητα, αριθμό ταυτότητας, ΑΦΜ, τηλέφωνο επικοινωνίας. Για πληροφορίες απευθύνεστε στο τηλέφωνο 6972727633, εργάσιμες ημέρες και ώρες και επί 20ήμερο από την ανάρτηση της παρούσας διακήρυξης στην ιστοσελίδα του Υπουργείου Οικονομικών ([www.minfin.gr/Αποφάσεις και εγκύκλιοι/Υπ.Οικονομικών](http://www.minfin.gr/Αποφάσεις%20και%20εγκύκλιοι/Υπ.Οικονομικών)).

**Άρθρο 3ο**

Ως κατώτατο όριο πρώτης προσφοράς ορίζεται το ποσό των διακοσίων τριάντα ευρώ (230,00€) μηνιαίως. Σε περίπτωση επαγγελματικής μισθώσεως θα καταβάλλεται επιπλέον και το αναλογούν τέλος χαρτοσήμου 3,6%. Το μίσθωμα θα παραμείνει σταθερό για δύο (2) χρόνια και θα αναπροσαρμοσθεί από το 3ο έτος σε ποσοστό 3%.

**Άρθρο 4ο**

Κάθε προσφορά θα πρέπει να συνοδεύεται από εγγυητική επιστολή Τραπέζης αναγνωρισμένης στην Ελλάδα, ύψους του τριπλασίου της προσφοράς του ενδιαφερόμενου, και εφόσον ο προσφέρων αναδειχτεί μισθωτής οφείλει να αντικαταστήσει την εγγυητική επιστολή με ισόποση χρηματική εγγύηση.

**Άρθρο 5ο**

Η μίσθωση αρχίζει από την υπογραφή του μισθωτηρίου συμβολαίου, το οποίο πρέπει να υπογραφεί μετά από δέκα (10) ημέρες αφού αναρτηθεί το αποτέλεσμα της δημοπρασίας στην ιστοσελίδα του Υπουργείου Οικονομικών. Ελάχιστη διάρκεια μίσθωσης ορίζονται τα τρία (3) έτη.

**Άρθρο 6ο**

Ο μισθωτής έχει πλήρη γνώση του υπό μίσθωση ακινήτου, την κατάσταση του οποίου αποδέχεται πλήρως. Ο μισθωτής αναλαμβάνει την υποχρέωση να διατηρεί το μίσθιο σε καλή κατάσταση, ευθύνεται δε για την επισκευή του και την αποκατάσταση κάθε βλάβης και φθοράς που θα προκληθεί καθ’όλη τη διάρκεια της μίσθωσης και μέχρι την παράδοση της χρήσης στον εκμισθωτή. Επίσης δεν μπορεί να επιφέρει στο μίσθιο ουσιώδεις αλλαγές, παρά μόνο με δική του δαπάνη και προηγούμενη έγκριση του εκμισθωτή.

**Άρθρο 7ο**

Ο μισθωτής θα βαρύνεται με τις δαπάνες ύδρευσης, ηλεκτρικού ρεύματος, αποχέτευσης και κάθε είδους δημοτικών τελών, καθώς και με τις δαπάνες κοινοχρήστων της πολυκατοικίας.

**Άρθρο 8ο**

Ο μισθωτής υποχρεούται να δέχεται επισκέψεις στο μίσθιο τόσο των μελών της Διαχ. Επιτροπής του Ιδρύματος, όσο και των ατόμων που θα ενδιαφερθούν μελλοντικά για πλειοδοσία σε προσεχή νέα διακήρυξη εκμισθώσεως αυτού.

**Άρθρο 9ο**

Το μίσθωμα θα προκαταβάλλεται στο 1ο πενθήμερο του εκάστοτε μήνα είτε στον υπεύθυνο Διαχειριστή είτε σε λογαριασμό της Διαχ. Επιτροπής του κληροδοτήματος Ιωάννου Γερολυμάτου στην τράπεζα ALPHA BANK. Ο μισθωτής δεν έχει δικαίωμα υποβολής αίτησης για μείωση του ενοικίου για οποιοδήποτε λόγο και αίτια.

**Άρθρο 10ο**

Εάν ο πλειοδότης υποψήφιος μισθωτής δεν προσέλθει ή αρνηθεί να υπογράψει το οικείο συμφωνητικό, του επιβάλλεται χρηματική ποινή ίση με τρία (3) μηνιαία μισθώματα της προσφοράς του, σύμφωνα με την παρ.9 του αρ.24 του Ν.4182/2013.

**Άρθρο 11ο**

Σε περίπτωση μη καταβολής οποιοιδήποτε ενοικίου θα καταγγέλλεται κατά το νόμο η σύμβαση μισθώσεως και θα ζητείται δικαστικά η απόδοση της χρήσεως του μισθίου και η καταβολή των οφειλομένων ενοικίων νομιμότοκα και από την ημερομηνία οφειλής κάθε ενοικίου, ενώ ταυτοχρόνως θα καταπίπτει υπέρ του Ιδρύματος η κατατεθείσα χρηματική εγγύηση.